Diari Oficial de la Generalitat Valenciana


Sumari del DOGV 2431, del 19-01-1995 (1995/833585)

ORDRE de 30 de desembre de 1994, de la Conselleria d'Educació i Ciència, per la qual es fa pública la convocatòria de llocs escolars en règim d'internat en l'Institut de Formació Professional Costa del Azahar, de Castelló de la Plana, per al curs 1995-96.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/30/(2)/dof/vci/html**

### Dades del document

Número de DOGV
:   2431

Data del DOGV
:   19-01-1995

Secció del DOGV
:   DISPOSICIONS GENERALS

Número del document
:   1995/833585


Data del document
:   30-12-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 30 de desembre de 1994, de la Conselleria d'Educació i Ciència, per la qual es fa pública la convocatòria de llocs escolars en règim d'internat en l'Institut de Formació Professional Costa del Azahar, de Castelló de la Plana, per al curs 1995-96.   
L'Institut de Formació Professional Costa del Azahar, de Castelló de la Plana, és l'únic centre docent dependent de la Conselleria d'Educació i Ciència de la Generalitat Valenciana on s'imparteixen els ensenyaments de Formació Professional de la branca d'Hostaleria i que, alhora, disposa de residència per a l'alumnat. Per aquesta raó, és el centre més adequat per atendre les necessitats d'escolarització de les persones que desitgen realitzar aquests estudis. En conseqüència, cal considerar aquest institut com un centre amb una demarcació territorial que comprén tota la Comunitat Valenciana i que està adreçat a escolaritzar a l'alumnat que no dispose d'oferta educativa de Formació Professional d'Hostaleria en una localitat pròxima al seu domicili.  
El Decret 186/1994, de 13 de setembre (DOGV núm. 2.354, del 27 de setembre), del Govern Valencià, regula l'admissió de l'alumnat als centres docents no universitaris de la Comunitat Valenciana finançats amb fons públics i preveu, en la disposició addicional setena, que els centres docents que tinguen el servei complementari de residència es regiran per les seues disposicions específiques.  
Per tant, en compliment de l'article 66, punt 2, de la Llei Orgànica 1/1990, de 3 d'octubre, d'Ordenació General del Sistema Educatiu, pel qual es propugna la igualtat d'oportunitats en l'ensenyament postobligatori, es convoquen els llocs escolars vacants a l'Institut de Formació Professional Costa del Azahar de Castelló de la Plana, amb servei de residència i menjador, per al curs 1995-96, amb uns criteris d'admissió específics.  
Per tot això, fent ús de les atribucions que m'han estat conferides per l'article 35 de la Llei de Govern Valencià,  
ORDENE:  
I. Convocatòria  
Primer  
Es convoquen llocs escolars amb servei de residència a l'Institut de Formació Professional Costa del Azahar de Castelló de la Plana, per tal de cursar els estudis i especialitats següents:  
- FPI en la branca d'Hostaleria, professió cuina i professió serveis.  
- FPII en la branca d'Hostaleria, especialitat hostaleria.  
El nombre de llocs oferits i la seua distribució estarà en funció de les vacants que es produesquen, per al curs 1995-96, a la residència i als diferents cursos i graus.  
Les vacants que puguen resultar, una vegada resolta la convocatòria, es cobriran pel sistema general d'admissió d'alumnes en els centres docents sostinguts amb fons públics.  
II. Requisits dels sol·licitants  
Segon  
Els alumnes i les alumnes que opten per demanar un lloc escolar en règim d'internat a l'Institut de Formació Professional Costa del Azahar hauran de complir les condicions acadèmiques i els requisits d'edat previstos en la legislació vigent per al curs o grau per al qual sol·liciten plaça. A més, hauran de residir en una localitat de la Comunitat Valenciana, distant més de 30 quilòmetres de l'Institut de Formació Professional Costa del Azahar, on no hi haja oferta pública del curs o grau de l'especialitat que ha de cursar l'alumne i que no puga ser escolaritzat en cap altre centre finançat amb fons públics pròxim al seu domicili.  
Aquest alumnat tindrà la condició d'intern i podrà romandre a la residència de l'IFP Costa del Azahar, de dilluns a divendres. En tot cas, la seua permanència al centre conclourà una volta finalitzades les activitats escolars del divendres. Els desplaçaments dels caps de setmana aniran a càrrec dels interessats.  
No podran obtenir lloc escolar en aquesta convocatòria:  
- L'alumnat que residesca a menys de 30 quilòmetres d'un centre docent de Formació Professional, finançat amb fons públics per la Generalitat Valenciana i que impartesca els mateixos estudis que es convoquen per aquesta Ordre.  
- L'alumnat que haja de repetir un curs escolar o quesol·licite uns estudis que suposen la pèrdua d'un o més cursos escolars en el procés educatiu.  
- Les persones que estiguen en possessió de la titulació de tècnic especialista en Formació Professional i que sol·liciten una altra branca de Formació Professional.  
- L'alumnat que haja cursat el COU.  
III. Definició de les prestacions i participació econòmica en les despeses  
Tercer  
a) L'alumnat seleccionat per a la residència de l'IFP Costa del Azahar podrà obtenir la gratuïtat dels serveis de residència i menjador, sempre que la seua renda familiar disponible es trobe dins dels mòduls que més avall s'assenyalen.  
Per a tota la convocatòria, es considerarà renda familiar anual disponible la suma de les bases liquidables regulars de la Declaració de la Renda de l'exercici 1993, de tots els membres de la unitat familiar, més els ingressos exempts de l'impost de la renda sobre les persones físiques, dels quals es computarà l'import íntegre.  
Per a aquesta convocatòria, es considerarà unitat familiar la formada pels cònjuges i els fills menors de 18 anys, i també els majors d'aquesta edat i menors de 26 anys que hi convisquen i que no perceben cap tipus d'ingressos.  
Mòduls   
Famílies d'1 membre computable, fins a 770.000 PTA   
Famílies de 2 membres computables, fins a 1.275.000 PTA  
Famílies de 3 membres computables, fins a 1.720.000 PTA  
Famílies de 4 membres computables, fins a 2.120.000 PTA  
Famílies de 5 membres computables, fins a 2.375.000 PTA  
Famílies de 6 membres computables, fins a 2.620.000 PTA  
Famílies de 7 membres computables, fins a 2.855.000 PTA  
Famílies de 8 membres computables, fins a 3.085.000 PTA   
A partir del vuité membre, s'hauran d'afegir-hi 250.000 pessetes per cada nou membre computable.  
b) Aquell alumnat la renda familiar del qual supere les assenyalades en els mòduls de l'apartat anterior, en les quanties que a continuació s'indiquen, estarà obligat a pagar el següent:  
 - Fins a 549.000 PTA: 6.000 PTA  
- De 549.001 PTA a 615.000 PTA: 52.650 PTA  
- De 615.001 PTA a 715.000 PTA: 78.975 PTA  
- De 715.001 PTA a 815.000 PTA: 105.300 PTA  
- Més de 815.000 PTA: 184.275 PTA  
c) El pagament que poguera resultar de l'aplicació del que disposen els apartats 3.a i 3.b es fraccionarà en un màxim de tres terminis trimestrals, a la bestreta i de la següent manera:   
1r. termini, en formalitzar la matrícula.  
2n. termini, durant la primera quinzena del mes de gener.  
3r. termini, durant la primera quinzena del mes de març.  
IV. Selecció dels aspirants  
Quart  
Si el nombre de sol·licitants que opten a les places amb residència ultrapassa la capacitat de l'internat de l'IFP Costa del Azahar, es realitzarà una selecció d'acord amb la valoració socioeconòmica que els corresponga segons els criteris fixats en l'apartat A del barem que figura com a annex I. El nombre d'alumnes admesos no podrà ultrapassar el nombre de places vacants.  
En cas d'empat en la puntuació socioeconòmica, es considerarà el rendiment acadèmic, en la forma que estableix l'apartat B del barem que figura en l'annex I.  
Si persisteix l'empat, aquest es resoldrà a favor de l'alumne que tinga més puntuació, per aquest ordre, en els apartats 1, 2 o 3 dels criteris de valoració socioeconòmica que figuren en l'annex I.  
Cinqué   
1. La plaça obtinguda s'estendrà a tot el cicle d'estudis al qual corresponga el curs sol·licitat. A aquest efecte, s'entendrà que forma un únic cicle la Formació Professional de primer grau amb la Formació Professional de segon grau.  
2. La renovació anual de les ajudes per als diferents cursos d'un mateix cicle educatiu es produirà de manera automàtica, sempre que es complesquen les condicions acadèmiques previstes en la legislació educativa vigent i que no haja variat la situació econòmica que va motivar la concessió de les esmentades ajudes.  
3. Per tal d'apreciar la variació de la situació econòmica dels beneficiaris en els anys successius, l'IFP Costa del Azahar podrà exigir-los, durant el mes de novembre de cada any, la justificació de la renda anual de la unitat familiar corresponent a l'exercici immediatament anterior. Aquesta s'acreditarà mitjançant la presentació de la documentació actualitzada a què es fa referència en l'apartat seté b) d'aquesta ordre.  
4. S'entendrà que la situació econòmica ha variat quan supere els mòduls de renda establerts en la convocatòria anual de llocs escolars i prestacions complementàries per al curs corresponent. En aquests casos, la secretaria del centre obrirà el corresponent expedient de revocació o modificació sobre les ajudes concedides, amb audiència a l'interessat.  
5. L'alumnat afectat per una situació d'excepcional gravetat que altere les circumstàncies econòmiques de la família podran sol·licitar la concessió, per al curs 1995-96, de la prestació gratuïta residència. En els casos en què no hi haja aquesta situació d'excepcionalitat, es podrà sol·licitar la concessió de la prestació gratuïta o la reducció del seu preu, que tindrà efecte a partir de l'inici del següent curs escolar.  
En qualsevol cas, caldrà que la renda familiar es trobe dins dels mòduls econòmics establerts en el punt tercer d'aquesta convocatòria.  
Les sol·licituds de revisió de les prestacions seran estudiades per la comissió qualificadora prevista en aquesta convocatòria, la qual elevarà les propostes de resolució a la directora general de Centres Docents.   
V. Normes de procediment  
Sisé. Sol·licituds  
1. Les sol·licituds dels aspirants es formalitzaran en els models que, a aquest efecte, els seran facilitats a les direccions territorials d'Educació que hi ha a cada província i també a l'IFP Costa del Azahar.  
2. Les sol·licituds es presentaran en els registres de les direccions territorials d'Educació i dels serveis centrals de la Conselleria d'Educació i Ciència o per qualsevol via de les establertes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini de presentació de sol·licituds serà d'un mes comptador a partir del dia de la publicació d'aquesta convocatòria en el Diari Oficial de la Generalitat Valenciana.  
Seté. Documentació  
La justificació de les situacions o circumstàncies esmentades s'acreditarà acompanyant la sol·licitud de la documentació següent:  
a) El domicili es justificarà mitjançant una fotocòpia del DNI del pare/mare, tutor o del mateix alumne. Si la localitat del domicili que consta en el DNI no es correspon amb la del domicili real de la família, caldrà adjuntar-hi, a més, el certificat municipal d'empadronament.   
b) La renda anual de la unitat familiar es justificarà mitjançant fotocòpia de la totalitat de les pàgines (inclòs el full de liquidació) de la declaració o declaracions de la renda dels seus membres, corresponents a l'exercici 1993, degudament segellades per l'entitat on va ser presentada. Si els cònjuges no realitzen la declaració conjunta i algun d'ells no està obligat legalment a fer-la, s'haurà de presentar, a més, un certificat de la delegació o administració del Ministeri d'Hisenda en què s'acredite aquest fet.  
Quan els membres de la unitat familiar no estiguen obligats a presentar la declaració de renda de 1993 o es tracte d'ingressos exempts d'impostos, els ingressos hauran d'acreditar-se mitjançant les certificacions que expedirà l'organisme corresponent (empresa, Institut Nacional d'Ocupació, Delegació d'Hisenda, Institut Nacional de la Seguretat Social...).  
c) El nombre de membres de la unitat familiar es justificarà mitjançant fotocòpia del llibre de família.  
d) Els criteris complementaris (discapacitats, família nombrosa, etc.) s'acreditaran mitjançant fotocòpies confrontades de les certificacions o documents amb validesa oficial, que s'especifiquen en l'apartat 4 dels criteris de valoració socioeconòmica de l'annex I.  
Si algun dels documents justificatius no és presentat,  
l'administració, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, requerirà a l'interessat l'aportació d'aquest en el termini de 10 dies comptadors des de l'endemà de la notificació. Si transcorregut aquest termini la documentació no ha estat aportada, l'interessat serà exclòs de la convocatòria, quan hi manque la justificació del domicili; en la resta dels casos, no se li puntuarà l'apartat corresponent.  
Vuité. Procediment de selecció  
1. Les sol·licituds admeses seran valorades d'acord amb el barem establert en l'annex I. Aquesta valoració serà efectuada per una comissió constituïda pels membres següents:  
Presidenta: La cap del Servei de Títols i Programes Complementaris de la Direcció General de Centres Docents.  
Vocals:  
- L'inspector de l'Institut de Formació Professional Costa del Azahar de Castelló de la Plana.  
- El director del mencionat Institut.  
- Un pare o mare membre del Consell Escolar del centre.  
- Un alumne o alumna del centre membre del Consell Escolar.   
- El cap de la Secció de Serveis Complementaris de la Direcció General de Centres Docents.  
- El cap de la Secció de Centres de la Direcció Territorial d'Educació de Castelló, que farà de secretari.  
2. La comissió valorarà les sol·licituds i la documentació presentades, confeccionarà una relació ordenada per puntuació socioeconòmica dels seleccionats, suplents, i dels exclosos, i proposarà a la Direcció General de Centres Docents la resolució que corresponga.  
Nové. Adjudicació  
1. La llista provisional de seleccionats, suplents i exclosos serà exposada en el termini de 45 dies naturals comptadors a partir de l'endemà de la data d'acabament del període de presentació de sol·licituds.  
2. L'esmentada resolució provisional haurà de contenir:  
- Una relació d'alumnat seleccionat, per ordre alfabètic, amb la puntuació que resulte de l'aplicació del barem contingut en l'annex I d'aquesta convocatòria, i que indicarà si els correspon la gratuïtat de les prestacions complementàries.  
- Una relació d'alumnat suplent per raó de no haver-hi bastants llocs vacants, ordenada d'acord amb les puntuacions atorgades i amb indicació de si els corresponen les prestacions complementàries.  
- Una relació d'alumnat exclòs, per ordre alfabètic, en què s'indiquen les causes d'exclusió.  
Aquesta llista provisional serà exposada en els taulers d'anuncis de les direccions territorials d'Educació i a l'IFP Costa del Azahar de Castelló, per tal que, en el termini de 15 dies naturals comptadors des de l'endemà de l'exposició, els interessats puguen formular les reclamacions que consideren oportunes davant de la Direcció General de Centres Docents.  
3. En el termini d'un mes des de l'acabament del període de reclamacions, una vegada resoltes aquestes i després de la proposta prèvia de la comissió qualificadora, la directora general de Centres Docents dictarà, per delegació del conseller, la resolució de la convocatòria. Aquesta resolució serà exposada en els taulers d'anuncis de les direccions territorials d'Educació i a l'IFP Costa del Azahar de Castelló de la Plana.  
4. La manca de resolució de la convocatòria produeix efectes desestimatoris.  
5. Contra aquesta resolució, els interessats podran interposar-hi un recurs contenciós administratiu, després de comunicar-ho prèviament a la Conselleria d'Educació i Ciència, davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua exposició pública.  
Deu. Incidències  
1. La falsedat de dades o la falsificació de documents que es presenten, demostrada en qualsevol moment, tindrà com a conseqüència la pèrdua total dels drets del sol·licitant, sense perjudici d'altres responsabilitats que li pertoquen, després de l'obertura prèvia del corresponent expedient amb audiència a l'interessat.  
2. Provocaran la pèrdua de les prestacions concedides:  
- La pèrdua de la condició d'alumne de l'IFP Costa del Azahar de Castelló de la Plana.  
- La repetició d'un curs acadèmic.  
- La sanció disciplinària, per faltes greus o molt greus, d'acord amb la normativa vigent sobre drets i deures de l'alumnat i amb la iniciació prèvia del corresponent expedient amb audiència a l'interessat i una vegada la sanció siga executiva per haver esgotat la via administrativa.  
3. L'alumnat matriculat a l'IFP Costa del Azahar de Castelló de la Plana que, per raons de malaltia, estudis a l'estranger, servei militar o prestació social substitutòria, no puguen continuar els estudis durant el curs 1995-96, podrà sol·licitar la suspensió del dret al lloc escolar i a les prestacions, si en té, per a aqueix curs escolar, sempre que ho justifiquen documentalment.  
DISPOSICIONS ADDICIONALS  
Primera  
Les prestacions complementàries previstes en aquesta ordre podran ser compatibles amb l'ajuda compensatòria i l'ajuda per a despeses de material escolar de la convocatòria general de beques i ajudes a l'estudi per al curs 1995-96.  
Segona  
La participació en aquesta convocatòria és compatible amb la sol·licitud de lloc escolar que els interessats pogueren fer a altres centres d'ensenyaments mitjans, tot seguint el procediment establert en la resolució que anualment dicta la Direcció General de Centres Docents.  
DISPOSICIONS FINALS  
Primera  
Es delega en la directora general de Centres Docents les facultats de desplegar el que disposa aquesta ordre i de dictar la resolució d'adjudicació dels llocs escolars, de revisió de les prestacions i aquelles altres que calguen per a l'execució d'aquesta convocatòria.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-s'hi, després d'haver-ho comunicat prèviament al conseller d'Educació i Ciència, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, segons el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i els articles 57 i 58 de la Llei de la Jurisdicció Contenciosa Administrativa. Tot això, sense perjudici que s'hi puga interposar qualsevol altre recurs que s'estime procedent.  
València, 30 de desembre de 1994  
   
El conseller d'Educació i Ciència  
JOAN ROMERO GONZáLEZ  
ANNEX I  
A. Criteris de valoració socioeconòmica  
1. Renda anual de la unitat familiar per membre computable.  
Fins a 466.341 10 punts  
De 276.151 a 386.608 PTA 8 punts  
De 386.609 a 497.068 PTA 6 punts  
De 497.069 a 607.528 PTA 4 punts  
Més de 607.528 PTA 2 punts  
2. Existència de germans matriculats a l'IFP Costa del Azahar  
a) Primer germà 2 punts   
b) Segon germà 1 punt  
c) Per cada germà que el seguesca 0'50 punts  
3. Criteris complementaris  
a) Discapacitacions físiques, psíquiques o sensorials de l'alumne, pares o germans en edat escolar.  
Documentació que cal aportar: Qualificació oficial de discapacitació expedida per la Conselleria de Treball i Afers Socials per mitjà dels centres de diagnòstic de minusvàlids.  
Punts: 1  
b) Condició d'orfandat de pare o mare.  
Documentació que cal aportar: Llibre de família o certificat del registre civil.  
Punts: 2  
c) Condició d'orfandat absoluta.  
Documentació que cal aportar: Llibre de família o certificat del registre civil.  
Punts: 5  
d) Fill/a de persona soltera, separada o divorciada.  
Documentació que cal aportar: Llibre de família o sentència judicial ferma de separació matrimonial o documentació equivalent.  
Punts: 2  
e) Condició de membre de família nombrosa de qualsevol categoria.  
Documentació que cal aportar: Títol de família nombrosa.  
Punts:1  
f) Situació de desocupació o atur laboral del pare i de la mare, sense rebre prestacions, cap dels dos, per aquest concepte.  
Documentació que cal aportar: Certificat de l'Institut Nacional d'Ocupació (INEM).  
Punts: 2  
g) Condició d'alumne matriculat, durant el curs 1994-95, a centres situats a barris d'actuació preferent i/o en centres d'acció educativa singular (CAES) o centres amb projectes d'actuació educativa preferent (PAEP).  
Documentació que cal aportar: Certificat del director del centre escolar.  
Punts: 2  
B. Criteris de valoració del rendiment acadèmic  
El rendiment acadèmic es valorarà numèricament per la nota mitjana de les assignatures corresponents al curs anterior. Quan es tracte de cursos sotmesos al sistema d'avaluació contínua, es procedirà prèviament, a efectes del còmput de la nota mitjana, a la transformació numèrica d'aquests, d'acord amb la taula d'equivalències següents:  
 Punts  
Molt deficient, no presentat o anul·lació  
de convocatòria 2   
Insuficient o suspens 4  
Suficient o aprovat 5  
Bé 6  
Notable 8  
Excel·lent 10  
ANNEX II  
Instància de sol·licitud de lloc escolar en règim d'internat a l'Institut de Formació Professional Costa del Azahar de Castelló de la Plana (CURS 1995-96)  
Primer cognom: ...  
Segon cognom: ...  
Nom: ...; DNI: ...; Telèfon: ...  
Data de naixement: ...; Lloc: ... ; Domiciliat a: ...; CP: ...  
Carrer/plaça: ..., núm. ...  
Estudis i curs per al qual sol·licita lloc escolar: ...  
..., ... de ... de 1995  
Signatura  
Resguard  
Sol.licitant:   
Data de presentació:  
(segell de l'administració)  
Documentació que hi adjunta:  
(Marqueu amb una X els documents que s'aporten)  
- Fotocòpia del DNI del pare/mare/tutor/alumne.  
- Certificat municipal d'empadronament.  
- Fotocòpia completa de la Declaració sobre l'IRPF de l'exercici 1993.  
- Certificat de la delegació d'Hisenda de no haver d'efectuar declaració de la renda.   
- Certificacions i fotocòpies dels ingressos familiars (si no presenta la declaració de la renda).  
- Fotocòpia del llibre de família.  
- Certificacions o documents acreditatius dels criteris complementaris:  
- Qualificació oficial de discapacitació.  
- Certificat del registre civil o fotocòpia del llibre de família, acreditatiu de:  
\* Orfandat de pare o mare  
\* Orfandat absoluta  
\* Separació o solteria del pare/mare  
\* Família nombrosa  
- Certificat de l'INEM, acreditatiu de la condició d'aturat sense prestacions.   
- Certificat del director del centre CAES o PAEP d'on prové l'alumne.  
- Certificació acadèmica escolar o fotocòpia confrontada del llibre d'escolaritat, referida als dos últims cursos.


Còpia Permalink ELI